Cimber Air udvider deres København-flyvninger fra Aalborg Lufthavn efter Sterlings konkurs.

I dag fløj de første Norwegian-fly fra Aalborg Lufthavn til København, og der er flere flyselskaber på vej til at lukke hullet efter Sterling. Fra 24. november får Cimber Air en ekstra flyvning mellem Aalborg og København. Dermed kommer de op på fem daglige afgange. - Vi er vældig glade for samarbejdet med Aalborg Lufthavn. Især fordi kundegrundlaget deroppe er helt suverænt, siger Cimber Airs salgs- og marketingsdirektør Bjarne Rasmussen til tv2nord.dk Cimber Air har samtidig udvidet deres flyvninger fra Billund til London, men afviser at tage de Londonruter, som Sterling efterlod sig i Aalborg Lufthavn.